Piratas del Mar Caribe

Piratas esseva le horror del Mar Caribe, super toto al flotta espaniol, que controlava le mares. Le angleses vinceva le flotta espaniol in 1588, que stoppava le control espaniol del mares. Ma le espanioles ancora controlava le Mar Caribe.

Durante le annos 1690 a 1730 le angleses usava piratas pro adjutar lor governamento. Per causar damnos al flotta e commercio espaniol, le angleses sperava ganiar terra e stoppar le espanioles controlar le Mundo Nove. Illes certo succedeva, ma creava un problema nove.

Sir Henry Morgan esseva un pirata cognoscite, que le governamento de Anglaterra incoragiava. Ille laborava pro le governamento ma teneva le moneta. Totevia con le passage del tempore, Morgan cessava de laborar pro le governamento e comenciava a laborar pro se. Ille e altere piratas tosto comenciava a attaccar qualcunque nave de commercio, mesmo si illo esseva anglese.

Morgan e su adjutantes se appellava "le Fratres". Illes portava camisas rude, calceones al genu, cappellos de lana e cincturas de corio. Sub le cincturas illes pendeva cornos de pulvere, cultellos e armas curte de foco. Illes habeva un "codice de piratas", que diceva que omne homines habeva le derecto de votar super toto, como seliger un capitano o attaccar le nave sequente.

Le espaniol Amaro Pargo anque es notabile, qui sovente commerciava in le Mar Caribe e furava de inimicos de Espania, que ille incontrava. Amaro Pargo habitava in le Mar Caribe, super toto al Insula de Cuba, ubi ille habeva filios e filias.

Rationes pro esser un pirata

Piratas trovava facilemente membros nove. Le homines in le armeas de mar sovente habeva vitas plus difficile que piratas. Officieros poteva punir les, e illes non habeva nutrimento bon e esseva pagate con multo poc moneta. Le piratas offereva le equalitate, bon nutrimento (quando possibile) e un chance a ricchessas.

Le vita de un pirata


Totevia le piratas esseva multo poco melior. Le commandantes de naves de commercio habeva timor de vider le naves de piratas, proque illes habeva multo poc misericordia super le homines, que illes capturava. Illes les tirava, batteva a morte o lassava a insulas vacue. Le piratas anque non esseva agradabile le un al altere. Nonobstante illes habeva "legas del piratas", illes discuteva le un contra le altere, e membros poteva reciper le mesme punition como inimicos.

Le vita in un nave de piratas esseva multo penose. Il non esseva un loco sic a dormir; baniar esseva multo rar; le nutrimento sovente esseva mal; e illes sempre attendeva periculo. A multe piratas mancava bracios o gambas post battalias sanguinose del mar. Mesmo le piratas, qui al fin deveniva ric, habeva le risco de morte, si illes esseva capturate.

 Referentias 

https://www.worldhistory.org/collection/138/the-real-pirates-of-the-caribbean/ 

https://simple.wikipedia.org/wiki/Piracy_in_the_Caribbean